Vivian Etting
Vivian Etting (født 1957, Espergærde) er en dansk historiker og forfatter, der er ansat som museumsinspektør og seniorforsker i middelalder, renæssance og numismatik på Nationalmuseet. Hun har specialiseret sig Nordens historie i 1300-og 1400-tallet samt i borge og borgruiner, og hun har desuden udgivet flere bøger.

Etting blev uddannet cand.mag. i historie og kunsthistorie fra Københavns Universitet i 1983, og modtog Københavns Universitets guldmedalje for sit speciale. Herefter var hun projektansat ved blandt andet Roskilde Museum og Fredningsstyrelsen. I 1987 blev hun ansat som museumsinspektør ved Sydsjællands Museum og Falsters Minder. I perioden 1991-1999 var hun ansat som antikvar i Skov- og Naturstyrelsen. Siden 1999 har hun været museumsinspektør på Nationalmuseet.

Hun har medvirket ved arkæologiske udgravninger af bl.a. Gurre Slot i Nordsjælland, Kalø Slot nord for Aarhus, borgene på Samsø og Hammershus på Bornholm.

Hendes biografi om Margrete 1. fra 1986 betegnes som "det mest anerkendt, roste og efterspurgte værk" om dronningen.

I 2017 medvirkede hun i afsnit 3 af DRs serie Historien om Danmark, som omhandlede senmiddelalderen.

Hun var historisk konsulent på den danske spillefilm Margrete den Første (2021).

Hæder 
 1983: Københavns Universitets guldmedalje
 2010: Charles Christensens Legat
 2017, 7. juni: medlem af Det kongelige danske Selskab for Fædrelandets Historie.

Bibliografi 
 Etting, Vivian (1986): Margrete 1. - En regent og hendes samtid, Gyldendal  (siden genudgivet i opdaterede versioner)
 1992 Riddervæsen, Krigskunst og Turneringer i Danmarks Middelalder, Middelaldercentret
 
 Etting, Vivian (2010) The royal Castles of Denmark during the 14th century Nationalmuseet 
 Etting, Vivian (2018) Borgene på Samsø - en arkæologisk jagt på historien bag øens fem middelalderborge Syddansk Universitetsforlag 
 Etting, Vivian (2021):Senmiddelalderens borge i Danmark - Livet på borgene og deres brug og indretning Nationalmuseet 

Artikler
Ikke komplet

 "Urokser og drikkehorn : DNA-analyser og Nationmuseets drikkehorn". Nationalmuseets arbejdsmark, 2017
 "Livet på borgen: Helsingborg slot i senmiddelalderen" (2020), Helsingborg, Sverige: Helsingborgs Museer, Bind 1. (Kring Kärnan; Nr. 41).
 "Ivan den Grusomme" (2020), Skalk, nr. 3
 "Søborg Sø : et forsvnundet kulturlandskab genopstår" Fund & fortid, 2020, nr. 2
 "Fra Kongens Kunstkammer" (2019), Skalk, nr. 5
 Etting, V., Gregory, D. & Strætkvern, K. (2019): "Gribshunden: om vraget af Kong Hans' Krigskib i Blekinge skærgård", Nationalmuseets Arbejdsmark
 "In the Middle of the Moor: The Royal Castle of Gurre" (2018) Chateau-Gaillard nr. 28
 "Den store fest" (2016) Middelaldercentret i 25 år. Vemming, P. (red.). Nykøbing F.: Middelaldercentret
 "Dronning Margrete den 1., Erik af Pommern og stiftelsen af Maribo Kloster" (2016), Maribo Domkirke: Kloster-, by- og domkirke gennem 600 år. Frederickson, H. B. (red.). Odense: Syddansk Universitetsforlag
 Etting, V., Engberg, N., Frandsen, J., Sonne Nielsen, F. O. & Wille-Jørgensen, D. (2015) "Hammershus - korsfarer- eller ærkebispeborg?" Nationalmuseets Arbejdsmark
 "Drikkehorn og dansk drikkekultur" (2014) Drikkekultur i middelalderen. Andersen, K. H. (red.). Aarhus Universitetsforlag
 "Kalundborg - kongens borg og landets stærkest befæstede by i 1300-tallet" (2013) Menneskers veje: Kulturhistoriske essays i 100-året for Kalundborg Museum. Pedersen, L. (red.)
 "Dronning Margrete, Birgittinerne og den svenske kirke" (2012) Kyrkohistorisk Aarsskrift. 2012
 Etting, V., Engberg, N., Frandsen, J., Nymark, L. & Skov, H., (2012) "Hjortholm - borgen, der aldrig blev færdig" Nationalmuseets Arbejdsmark
 "Skatten fra Slagelse" (2010) Danefæ: skatte fra den danske muld. Andersen, M. & Nielsen, P. O. (red.). København: Gyldendal

Referencer 

Alumni fra Københavns Universitet
Ansatte ved Nationalmuseet
Faglitterære forfattere fra Danmark
Historikere fra Danmark
Modtagere af Københavns Universitets guldmedalje